text: Unge sønderjyder snakker sønderjysk: Det er en refleks
  31 august 2016 kl. 15.44
  Unge sønderjyder er dem, der er bedst til at holde fast i deres dialekt sammenlignet med unge andre steder i landet. 
  
  Mathias Jepsen fra Uge, tæt ved Tinglev, har altid snakket sønderjysk - både derhjemme og i skolen. 
  - Vi kan ikke andet jo, det er bare en refleks at snakke sønderjysk, siger Mathias på klignende sønderjysk til TV SYD.
  Sønderjyske unge er dem, der oftest holder fast i deres dialekt, det viser et nyt forskningsprojekt fra Københavns Universitet - og Mathias er ingen undtagelse. Forskerne har sammenlignet de unges dialekt fra Sønderjylland, Vensyssel og Bornholm, og sønderjyderne er altså dem, der er gladest for deres dialekt og derfor oftest holder fast i den. Derudover har forskerne interviewet de unges forældre og bedsteforældre for at se, om dialekten går i arv.
  Mathias Jepsen: "Det er bare en refleks at snakke sønderjysk"
  Miljø er afgørende
  De unges venner og miljø har en stor betydning for, om de unger holder fast i dialekten. Mathias' ven Jakob Andresen gik på en folkeskole i Aabenraa, og her kunne hans klassekammerater ikke forstå ham, når han snakkede sønderjysk. Derfor snakkede han kun sønderjysk, når han var hjemme. 
  I vores nyhedsudsendelse klokken 19.30 kan du se et interview med forskeren bag undersøgelsen, Malene Monka.
  Prøv også vores quiz i Sønderjysk, du finder den under artiklen.
  Se Synnejysk historien på Snapchat! Brugernavn: tvsyd https://www.snapchat.com/add/tvsyd
  